CELEX: 32012R1265
Language: fi
Date: 2012-12-17 00:00:00
Title: Komission täytäntöönpanoasetus (EU) N:o 1265/2012, annettu 17 päivänä joulukuuta 2012 , täytäntöönpanoasetuksen (EU) N:o 837/2012 muuttamisesta siltä osin kuin on kyse siipikarjan, vieroitettujen porsaiden, lihasikojen ja emakkojen rehun lisäaineena käytettävän, Aspergillus oryzaen (DSM 22594) tuottaman 6-fytaasivalmisteen vähimmäisaktiivisuudesta (hyväksynnän haltija DSM Nutritional Products)  ETA:n kannalta merkityksellinen teksti

22.12.2012   
            
            
               FI
            
            
               Euroopan unionin virallinen lehti
            
            
               L 356/61
            
         KOMISSION TÄYTÄNTÖÖNPANOASETUS (EU) N:o 1265/2012,
   annettu 17 päivänä joulukuuta 2012,
   täytäntöönpanoasetuksen (EU) N:o 837/2012 muuttamisesta siltä osin kuin on kyse siipikarjan, vieroitettujen porsaiden, lihasikojen ja emakkojen rehun lisäaineena käytettävän, Aspergillus oryzaen (DSM 22594) tuottaman 6-fytaasivalmisteen vähimmäisaktiivisuudesta (hyväksynnän haltija DSM Nutritional Products)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               Lisäaineluokkaan ”eläintuotantoon vaikuttavat lisäaineet” kuuluvan, Aspergillus oryzaen (DSM 22594) tuottaman 6-fytaasivalmisteen (EC 3.1.3.26) käyttö hyväksyttiin kymmeneksi vuodeksi siipikarjan, vieroitettujen porsaiden, lihasikojen ja emakkojen rehun lisäaineena komission täytäntöönpanoasetuksella (EU) N:o 837/2012 (2).
            
         
               (2)
            
            
               Hyväksynnän haltija on ehdottanut asetuksen (EY) N:o 1831/2003 13 artiklan 3 kohdan mukaisesti kyseisen valmisteen hyväksynnän ehtojen muuttamista siten, että siihen lisättäisiin uusi kiinteä formulaatio, jonka vähimmäisaktiivisuus on 10 000 FYT/g. Hakemuksen mukana toimitettiin sitä tukevat tarvittavat tiedot. Komissio toimitti hakemuksen edelleen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’.
            
         
               (3)
            
            
               Elintarviketurvallisuusviranomainen totesi 24 päivänä toukokuuta 2012 antamassaan lausunnossa (3), että entsyymin uuden kiinteän formulaation ei odoteta aiheuttavan kohdelajeille, kuluttajille, käyttäjille eikä ympäristölle sellaista vaaraa, jota ei jo ole otettu huomioon, ja että se on tehokas vähimmäisaktiivisuuspitoisuudella 10 000 FYT/g. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritellään rehusta.
            
         
               (4)
            
            
               Asetuksen (EY) N:o 1831/2003 5 artiklassa säädetyt edellytykset täyttyvät.
            
         
               (5)
            
            
               Sen vuoksi täytäntöönpanoasetusta (EU) N:o 837/2012 olisi muutettava.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) N:o 837/2012 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä joulukuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 18.10.2003, s. 29.
   
      (2)  EUVL L 252, 19.9.2012, s. 7.
   
      (3)  EFSA Journal 2012; 10(6): 2730.
   
      LIITE
      Korvataan täytäntöönpanoasetuksen (EU) N:o 837/2012 liite seuraavasti:
      
         
            ”LIITE
            
                        Lisäaineen tunnistenumero
                     
                     
                        Hyväksynnän haltijan nimi
                     
                     
                        Lisäaine
                     
                     
                        Koostumus, kemiallinen kaava, kuvaus, analyysimenetelmä
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut määräykset
                     
                     
                        Hyväksynnän voimassaolo päättyy
                     
                  
                        Aktiivisuusyksikköä / kg täysrehua, jonka kosteuspitoisuus on 12 %
                     
                  
                        
                           Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet
                        
                     
                  
                        4a18
                     
                     
                        DSM Nutritional Products
                     
                     
                        6-fytaasi (EC 3.1.3.26)
                     
                     
                        
                                     
                                 
                                 
                                    
                                       Lisäaineen koostumus
                                    
                                    
                                       Aspergillus oryzaen (DSM 22594) tuottama 6-fytaasivalmiste (EC 3.1.3.26),
                                    jonka vähimmäisaktiivisuus on
                                    
                                                 
                                             
                                             
                                                10 000 FYT (1) /g kiinteänä
                                             
                                          
                                                 
                                             
                                             
                                                20 000 FYT/g nestemäisenä
                                             
                                          
                              
                                     
                                 
                                 
                                    
                                       Tehoaineen kuvaus
                                    
                                    
                                       Aspergillus oryzaen (DSM 22594) tuottama 6-fytaasi (EC 3.1.3.26)
                                 
                              
                                     
                                 
                                 
                                    
                                       Analyysimenetelmä
                                        (2)
                                    
                                    Rehussa olevan 6-fytaasin määrittämiseen:
                                    Kolorimetrinen menetelmä, jolla mitataan 6-fytaasin fytaatista vapauttaman epäorgaanisen fosfaatin määrää (ISO 30024:2009)
                                 
                              
                     
                        Siipikarja
                        Lihasiat
                        (Vieroitetut)
                        porsaat
                     
                     
                        —
                     
                     
                        500 FYT
                     
                     
                        —
                     
                     
                        
                                    1.
                                 
                                 
                                    Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                                 
                              
                                    2.
                                 
                                 
                                    Suositeltava annostus / kg täysrehua:
                                    
                                                —
                                             
                                             
                                                siipikarja, (vieroitetut) porsaat ja lihasiat: 500–4 000 FYT;
                                             
                                          
                                                —
                                             
                                             
                                                emakot: 1 000–4 000 FYT.
                                             
                                          
                              
                                    3.
                                 
                                 
                                    Käytetään rehussa, joka sisältää yli 0,23 % fytiiniin sitoutunutta fosforia.
                                 
                              
                                    4.
                                 
                                 
                                    Turvallisuus: käsittelyn aikana on käytettävä hengityssuojaa sekä suojalaseja ja -käsineitä.
                                 
                              
                                    5.
                                 
                                 
                                    Käytetään vieroitetuille porsaille 35 kg:aan asti.
                                 
                              
                     
                        9. lokakuuta 2022
                     
                  
                        Emakot
                     
                     
                        1 000 FYT
                     
                  
      
      
         (1)  1 FYT on entsyymimäärä, joka vapauttaa 1 mikromoolin epäorgaanista fosfaattia fytaatista minuutissa reaktio-olosuhteissa, joissa fytaattipitoisuus on 5,0 mM, pH 5,5 ja lämpötila 37 °C.
      
         (2)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx.”